སློབ་དཔོན་པདྨ་བཛྲས་མཛད་པའི་བསྐྱེད་རིམ་ཟབ་པའི་ཚུལ་དགུས་བརྒྱན་པ་
ཞེས་བྱ་བ་བཞུགས་སོ། །
༄༅༅། །རྣལ་འབྱོར་གྱི་དབང་ཕྱུག་ཆེན་པོ་པདྨ་བཛྲ་སྙིང་རྗེ་ཆེན་པོའི་ཞབས་ལ་སྤྱི་
བོས་གུས་པས་ཕྱག་འཚལ་ལོ། །དམ་པ་འདིའི་གཞུང་ལུགས་ཀྱེ་རྡོ་རྗེའི་སྒྲུབ་པའི་ཐབས་
ལ་བརྟེན་ནས་སྐྱེ་གནས་བཞིའི་གཉེན་པོར་བསྐྱེད་ཆོག་ཡན་ལག་རྣམ་པ་བཞི་བསྙེན་
སྒྲུབ་ཀྱི་ཆ་དབྲི་བ་དང་བཅས་པ་ཟབ་པའི་ཚུལ་དགུས་བརྒྱན་པས་ལམ་ཡོངས་སུ་
རྫོགས་པའི་མན་ངག་ཅེས་བྱ་བ་ཡིན་ཏེ། དེའང་མདོར་བསྡུ་ན་འཁོར་བ་ཇི་ལྟ་བར་
ལམ་དང་འབྲས་བུའང་དེ་ལྟར་ཡིན་པས། བརྟག་པ་གཉིས་པ་ལས། འདི་ཉིད་འཁོར་བ་
ཞེས་བྱ་སྟེ། །འདི་ཉིད་མྱ་ངན་འདས་པ་ཉིད། །འཁོར་བ་སྤངས་ནས་གཞན་དུ་ནི། །མྱ་
ངན་འདས་པར་རྟོགས་མི་འགྱུར། །ཞེས་བྱ་བ་ལ་སོགས་པའི་གཞུང་ལ་བརྟེན་པའི་མན་
ངག་ཡིན་ཏེ། དེ་ལ་གསུམ། རྒྱུ་རང་བཞིན་གྱིས་གནས་པའང་འཁོར་འདས་དབྱེར་མེད།
སྒྲུབ་པ་པོས་ལམ་ཉམས་སུ་ལེན་པའང་འཁོར་འདས་དབྱེར་མེད་དུ་ཉམས་སུ་བླང་བ་
ཡིན་ལ། འབྲས་བུ་ཡོངས་སུ་དག་པའང་འཁོར་འདས་དབྱེར་མེད་དུ་རྗེ་བཙུན་སྙིང་རྗེ་
ཆེན་པོ་བཞེད་དེ། མདོར་བསྟན་པ་ཙམ་མོ། །ཞིབ་ཏུ་བརྗོད་ན་ཆོས་རྣམ་པ་བཞི་སྟེ།
ཐོག་མར་ལྟ་བ་འཁོར་འདས་དབྱེར་མེད་དུ་རྟོགས་པ།
ལམ་ཞི་གནས་ཀྱིས་སེམས་
གནས་པའི་ཐབས་དགུ་ལམ་གྱི་ས་མཚམས་དང་བཅས་པ། ཕྱི་རོལ་གྱི་སྤྲོས་པ་ཐམས་
ཅད་གཅད་པ་ལ་ཟབ་པའི་ཚུལ་དགུས་ངེས་ཤེས་བསྐྱེད་པ། འབྲས་བུ་སྐུ་གསུམ་ཡན་
- 183 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
ལག་བདུན་ལྡན་དུ་བསྟན་པའོ། །དེ་ལས་དང་པོ་ལྟ་བ་ནི། སྔར་བསྟན་པ་ལྟར་རྒྱུ་ལམ་
འབྲས་བུ་ཐམས་ཅད་འཁོར་འདས་དབྱེར་མེད་དུ་རྟོགས་པ་ཡིན་ཏེ། དེ་ལ་རྒྱུའི་འཁོར་
འདས་དབྱེར་མེད་ནི། ཁམས་གསུམ་གྱི་རྒྱུ་གཟུང་འཛིན་དང་། སྣང་བ་སྣ་ཚོགས། རྣམ་
རྟོག་དང་། སྡུག་བསྔལ་གློ་བུར་བ་དུ་མ་ནི་འཁོར་བ། རང་བཞིན་གྱིས་སྐྱེ་བ་མེད་པ་ཆུ་
ལ་ཆུ་བཞག་པ་ལྟར་རོ་གཅིག་པ་ནི་མྱ་ངན་ལས་འདས་པའོ། །ཡང་སྣོད་གཞལ་ཡས་
ཁང་པ་ཡིན་ལ། བཅུད་སེམས་ཅན་རྣམས་ནི་ལྷ་དགུའི་ངོ་བོ་ཡིན་ནོ། །དཔེར་ན་གསེར་
གཡའ་དང་བཅས་ཀྱང་རང་བཞིན་གྱིས་སེར་པོར་སྣང་བ་བཞིན་དུ། ལུས་སེམས་རྟོག་
བཅས་ཡིན་ཡང་རང་བཞིན་གྱིས་སྤྲོས་བྲལ་དུ་ཤེས་པར་བྱའོ། །ལམ་གྱི་འཁོར་འདས་
དབྱེར་མེད་ནི། བསྐྱེད་པ་དང་རྫོགས་པ་གཉིས་ཀྱིས་དབྱེར་མེད་དེ། དང་པོ་ནི། སྣོད་
གཞལ་མེད་ཁང་དང་། རིགས་དྲུག་ལྷ་དགུར་སྣང་བའོ། །དེའང་ཆོས་ཅན་དང་ཆོས
ཉིད་གཅིག་པར་བཞེད་དེ། སྣོད་སྤངས་པའི་གཞལ་ཡས་ཁང་པ་མི་རྙེད་ལ། རིགས་དྲུག་
ལས་གུད་ན་ལྷ་མི་རྙེད་པས། བསྐྱེད་པའི་ཕྱོགས་ཀྱི་འཁོར་འདས་དབྱེར་མེད་དོ། །
རྫོགས་པའི་ཡེ་ཤེས་ལ་མ་དག་པ་ཁམས་གསུམ་པ་དང་།
དག་པ་དཀྱིལ་འཁོར་གྱི་
འཁོར་ལོའང་རིམ་གྱིས་བསྡུས་ཏེ། རང་སེམས་བདེ་ཆེན་དུ་རྟོགས་པའོ། །དེའང་། དེར་
ནི་ཐོག་མ་དབུས་མཐའ་མེད། །སྲིད་མེད་མྱ་ངན་འདས་པ་མེད། །ཅེས་བྱ་བ་ལ་སོགས་
པའི་གཞུང་གི་དོན་ཡིན་ནོ། །འབྲས་བུའི་འཁོར་འདས་དབྱེར་མེད་ནི། གོམས་པའི་ཕུལ་
དུ་བྱུང་བའི་ཚེ་བ་སྤུའི་ཁུང་བུ་གཅིག་ཏུའང་འཁོར་བ་ཁམས་གསུམ་ཚུད་ལ། དེ་དག
ཀྱང་མྱ་ངན་ལས་འདས་པ་དེ་བཞིན་གཤེགས་པའི་ཞིང་ཁམས་སུ་སྒྱུར་ནུས་ཏེ།
གཟུགས་སྐུའི་འཁོར་འདས་དབྱེར་མེད་དོ། །ཆོས་སྐུའི་འཁོར་འདས་དབྱེར་མེད་ནི།
ཐམས་ཅད་རང་གི་ཟག་མེད་ཀྱི་ཡེ་ཤེས་ཀྱི་ངོ་བོར་རྟོགས་པས་བླང་དོར་གཉིས་མེད།
སྤང་ཐོབ་གཉིས་མེད། གནས་འགྱུར་གྱི་ཡེ་ཤེས་ཞེས་མིང་ཐོབ། རྟེན་གྱི་གང་ཟག་གཅིག་
184-

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
གི་རྒྱུད་ལ་ལྟོས་ནས། སངས་རྒྱས་དང་སེམས་ཅན་རྒྱུད་གཅིག་ཏུ་འདྲེས་པ་ཞེས་
བྱའོ། །དེ་ལྟར་གནས་སྐབས་རྣམ་པ་གསུམ་འཁོར་འདས་དབྱེར་མེད་དུ་རྟོགས་པ་ནི།
རྣལ་འབྱོར་གྱི་དབང་ཕྱུག་པདྨ་བཛྲའི་ཐུགས་དགོངས་ཁས་ལེན་པར་ནུས་པ་ཡིན་ཏེ།
དེའང་རྒྱུད་ལས། ཕྱིས་ནས་དེ་ཉིད་ཡང་དག་བཤད། །རྣམ་དག་ཡེ་ཤེས་གཟུགས་ཅན་
དང་། །འཁོར་བ་རྣམ་པར་རྟོག་པ་གཉིས། ཁྱད་པར་ཅུང་ཟད་ཡོད་མ་ཡིན། །ཞེས་བྱ་བ་
དང་སྦྱར་རོ། །སྤྱི་དོན་དང་པོ་ལྟ་བ་བསྟན་ཟིན་ཏོ།། །།
སྤྱི་དོན་གཉིས་པ་ཉམས་སུ་བླང་བའི་རིམ་པ་ནི། གང་ཟག་རིགས་བཞིའི་སྐྱེ་གནས་
བཞིའི་གཉེན་པོར། དྲོད་གཤེར་ལས་སྐྱེ་བ་ལ་གཉིས་སུ་བྱས་ནས། བསྐྱེད་ཆོག་ཡན་ལག་
རྣམ་པ་ལྔས། ཕྱི་དབྱིབས་ཀྱི་ལམ་རྫོགས་པར་བསྒོམས་པས་ལམ་ཚོགས་སྦྱོར་གཉིས་
མཐར་ཕྱིན་པ་དང་། དེ་ལས་འདས་པའི་གང་ཟག་གསུམ་གྱི། དང་པོས་རྩ་ལུས་ཀྱི་
དཀྱིལ་འཁོར་བརྟགས་པའི་ལམ་ལ་བརྟེན་ནས་མཐོང་ལམ་མཐར་ཕྱིན་པ་དང་། དེ་
ལས་འདས་པའི་གང་ཟག་གིས་བྷ་གའི་དཀྱིལ་འཁོར་བརྟགས་པ་ལ་བརྟེན་ནས་རྩ་
རྣམས་ཨཱ་ལི་ཀཱ་ལིའི་རྣམ་པར་མཐོང་བས་སྒོམ་ལམ་མཐར་ཕྱིན་པ་དང་། དེ་ལས་
འདས་པའི་གང་ཟག་གིས་བྱང་ཆུབ་སེམས་ཀྱི་དཀྱིལ་འཁོར་ཐིག་ལེ་ཁ་དོག་སྣ་ཚོགས་
མཐོང་སྟེ་མཐར་ཕྱིན་པའི་ལམ་མངོན་དུ་བྱས་སོ། །དེ་དག་གིས་ནི་རྫོགས་པའི་རིམ་པ་
གསང་བ་ཆོས་ཀྱི་དཀྱིལ་འཁོར་གསུམ་གྱིས་ལམ་བགྲོད་པ་ཡིན་ནོ། །དེ་ལས་ཐོག་མར་
བསྐྱེད་པའི་རིམ་པའི་རྟེན་གྱི་གང་ཟག་བཞི་ནི།
ལས་དང་པོ་པའི་རྟེན་གྱི་གང་ཟག
བདེ་བ་ཅུང་ཟད་སྐྱེས་པའི་རྟེན་གྱི་གང་ཟག བདེ་སྟོང་གི་ཉམས་སྐྱེས་པའི་རྟེན་གྱི་གང་
ཟག ཉམས་ཆེར་སྐྱེས་པའི་རྟེན་གྱི་གང་ཟག་སྟེ་བཞིའོ། །ཡང་དེ་ཉིད་ལ་ཉོན་མོངས་
པའི་འཆིང་བ་མཐའ་དག་དང་ལྡན་པས་ཐ་མའི་ཐ་མ་ཞེས་བྱ་བ་དང་། ཐ་མ་དང་།
འབྲིང་དང་། རབ་ཅེས་བྱའོ། །ཡང་དེ་ཉིད་ལ་ལས་དང་པོ་པ་དང་། ཅུང་ཟད་ཡེ་ཤེས་
- 185 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
ལ་དབང་བ་དང་། ཡེ་ཤེས་ལ་དབང་བ་དང་། ཡང་དག་པའི་ཡེ་ཤེས་ལ་དབང་བ་ཞེས་
བྱ་བ་སྟེ། འདི་བཞིས་ལམ་ཚོགས་སྦྱོར་གཉིས་མཐར་ཕྱིན་པ་ཡིན་ཏེ། འདི་དག་གི་
རྟགས་ཀྱི་ཁྱད་པར་ནི་འོག་ནས་འཆད་པར་འགྱུར་ལ། འདིར་འཆད་པར་འདོད་ན་
འོག་གི་ངག་དོན་ཡར་བླངས་ལ་བཤད་པར་བྱའོ། །དེར་ཡང་སློབ་དཔོན་འདིའི་བཞེད་
པས་ལམ་རིམ་གྱིས་འཇུག་པར་བཞེད་དེ། བསྐྱེད་ཆོག་དང་སྦྱར་ན་གང་ཟག་དང་
པོས་ལྷ་དྲོད་གཤེར་ལས་སྐྱེས་པ་དང་པོའི་བསྐྱེད་ཆོག་བསྒོམ། གང་ཟག་གཉིས་པས་
དྲོད་གཤེར་ལས་སྐྱེས་པ་གཉིས་པ་གཉིས་བསྒོམ། གང་ཟག་གསུམ་པས་སྒོ་ང་ལས་སྐྱེས་
པ་བསྒོམ། གང་ཟག་བཞི་པས་གཙོ་བོ་རྫུས་སྐྱེས་དང་། འཁོར་མངལ་སྐྱེས་ཀྱི་མངོན
པར་རྟོགས་པ་བསྒོམ་སྟེ།
དམ་ཚིག་སེམས་དཔའ་བསྐྱེད་པ་བསྙེན་པའི་ཡན་ལག་
གོ །དེ་ནས་ཡེ་ཤེས་པ་གཞུག་པ་ཉེ་བར་སྒྲུབ་པ་ཡིན་ལ། སྒྲུབ་པ་དང་སྒྲུབ་པ་ཆེན
པོ་ནི་དབང་གི་གནད་ཀྱིས་འདྲེ་ཞིང་འབྱུང་བ་ཡིན་ཏེ། མདོར་བསྟན་པ་ཙམ་མོ། །དེ་
ཉིད་རྒྱས་པར་བཤད་པ་ལས། དྲོད་གཤེར་ལས་སྐྱེ་བ་དང་པོའི་དབང་དུ་བྱས་ན། ཞིབ་
ཏུ་ནི་གཞུང་དང་བླ་མའི་མན་ངག་གིས་འཆད་པར་འགྱུར་ལ། མདོ་ཙམ་འདིར་བརྗོད
ན། བླ་མ་དམ་པ་ལས་དབང་བཞི་རྫོགས་པར་ཐོབ་ནས། སྒྲུབ་པའི་ལུང་ཡང་ཐོབ་སྟེ།
ཐུན་བཞིའི་ངེས་པས་ཉམས་སུ་ལེན་པའི་ཚེ། མཉམ་པར་གཞག་པ་དང་། མཉམ་གཞག་
ལས་ལངས་པ་གཉིས་ལས། མཉམ་པར་གཞག་པའི་དུས་སུ། ཚོགས་ཀྱི་ཞིང་མདུན་གྱི་
ནམ་མཁར་སྤྱན་དྲངས་ལ་མཆོད་དེ། སྡིག་པ་བཤགས་པ་ལ་སོགས་པ་ཡན་ལག་བདུན་
པ་བྱ། ཚད་མེད་པ་བཞི་བསྒོམ་སྟེ་བསོད་ནམས་ཀྱི་ཚོགས་སོ། །དེ་ནས་ཡེ་ཤེས་ཀྱི་ཚོགས་
སྟོང་པར་བསྒོམ་སྟེ། ཚོགས་གཉིས་གསག་པའོ། །དེ་ནས་སྲུང་བའི་འཁོར་ལོ་དང་། དུར་
ཁྲོད་བརྒྱད་དང་། གཞལ་ཡས་ཁང་གདན་དང་བཅས་པ་བསྐྱེད། དེ་ནས་གཙོ་འཁོར་
དགུའི་གནས་སུ་ཨཱ་ལི་ལས་ཟླ་བ་དགུ། ཀཱ་ལི་ལས་ཉི་མ་དགུ། ཕྱོགས་མཚམས་ཀྱི་ཉི་ཟླ་
- 186 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
བློས་དོར་ལ། དབུས་ཀྱི་ཉི་ཟླའི་བར་དུ་ས་བོན་དང་ཕྱག་མཚན་ཆུ་དང་འོ་མ་འདྲེས་པ་
ལྟར་གཅིག་ཏུ་འདྲེས་པ། དེ་ལས་སྐུ་ཡོངས་སུ་རྫོགས་པ་སྟེ། ཡེ་ཤེས་ལྔའི་ངོ་བོར་མོས་
པར་བྱ། དེའང་ཟླ་བ་ནི་གཤེར། ཉི་མ་ནི་དྲོད། རྒྱུ་ཨཱ་ལི་ཀཱ་ལི་ལས་སྐྱེ་བ་སྟེ། དྲོད་གཤེར་
ལས་སྐྱེས་པ་དང་པོ་ཞེས་མིང་ཐོབ་བོ། །དེ་ནས་མཁའ་གསང་བྱིན་གྱིས་བརླབ། འདུ་
ཤེས་གསུམ་གྱིས་སྙོམས་པར་ཞུགས་པ་ལ་བརྟེན་ནས། དེ་བཞིན་གཤེགས་པའི་ཚོགས་
ཞལ་དུ་ཞུགས། སྙིང་གར་ཞུ། དབང་གི་གནས་སུ་བྱང་ཆུབ་ཀྱི་སེམས་ཀྱི་ཐིག་ལེ་གཉིས་
ཕབ། ཐིག་ལེ་ཉི་ཟླའི་བར་དུ་སྤྲོས། དེ་དག་ས་བོན་དང་། ཕྱག་མཚན་ས་བོན་གྱིས་
མཚན་པའི་བར་དུ་གྱུར། གཅིག་ཏུ་འདྲེས། སྐུ་རྫོགས་པ་ཡེ་ཤེས་ལྔར་བྱིན་གྱིས་བརླབ།
དེ་དག་ནི་ལྷ་དགུའི་རྣམ་པར་རྫོགས་པ་བདེ་ཆེན་ལ་ལོངས་སྤྱོད་པས་ལོངས་སྤྱོད་
རྫོགས་པའི་སྐུ་ཡིན་ནོ། །སྙམ་དུ་དྲན་པ་ཙམ་བྱ་བ་ལས་ཞིབ་ཏུ་སྒོམ་མི་དགོས། དྲན་པ་
ཙམ་བྱ་བ་འདི་འོག་མའི་སྐུ་གཉིས་པོ་ལའང་ཤེས་པར་བྱའོ། །དེ་ནས་ཡབ་ཡུམ་སྙོམས་
པར་ཞུགས་པས། ཟག་པ་མེད་པའི་བདེ་བ་ལྷན་སྐྱེས་ཀྱི་ཡེ་ཤེས་ཉམས་སུ་མྱོང་། དེ་ཉིད་
རྗེས་ཆགས་ཀྱི་བདེ་ཆེན་གྱི་མེ་ཡིན་པས་ཡབ་ཡུམ་གྱི་ཕུང་པོ་ཁམས་དང་སྐྱེ་མཆེད་
རྣམས་འོད་དུ་ཞུ། རྣམ་པ་འོད་ཕུང་ཐིག་ལེ། དོན་ཡབ་ཞུ་བས་ཡེ་ཤེས། ཡུམ་ཞུ་བས་
དབྱིངས་ཏེ། དབྱིངས་དང་ཡེ་ཤེས་གཉིས་སུ་མེད་པ་ཆོས་ཀྱི་སྐུར་མོས་པར་བྱའོ། །དེ་
ནས་ཏིང་ངེ་འཛིན་གྱི་རྒྱུན་དེ་མཚམས་ཀྱི་ལྷ་མོ་བཞིར་མོས་པར་བྱས་ལ། སེམས་ཅན་
གྱི་དོན་དང་། ཟག་མེད་ཀྱི་བདེ་ཆེན་གྱི་ཕྱིར། གཙོ་བོ་ཆོས་སྐུ་འོད་ཕུང་ཐིག་ལེ་ལས་
བསླང་བར་བྱའོ། །སྙམ་དུ་རྗེས་སུ་དྲན་པར་བྱས་ལ་གླུས་རིམ་གྱིས་བསྐུལ། ཐིག་ལེ་ལས་
རྒྱུ་རྡོ་རྗེ་འཛིན་པ་བསྐྱེད་པ་དང་འདྲ་བར་མངོན་བྱང་ལྔས་འབྲས་བུ་རྡོ་རྗེ་འཛིན་པར་
བཞེངས། སྔོན་དུ་སྣོད་བཅུད་སྦྱང་། ཡན་ལག་དང་པོ་བསྙེན་པའི་ཡན་ལག་ཡིན་ཏེ། ཆོ་
ག་ཆ་དབྲི་བ་ཕལ་ཆེར་འདི་ལས་འབྱུང་བ་ཡིན་ནོ། །དེ་ནས་ཡེ་ཤེས་འཁོར་ལོ་དགུག་
187-

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
གཞུག་བྱ་སྟེ། ཡན་ལག་གཉིས་པ་ཉེ་བར་སྒྲུབ་པའོ།། །།
གསུམ་པ་སྐྱེ་མཆེད་དང་སྐུ་གསུང་ཐུགས་བྱིན་གྱིས་བརླབ་པ་སྒྲུབ་པ་དང་། དབང་
བསྐུར་ཞིང་རིགས་ཀྱི་བདག་པོའི་རྒྱས་གདབ་པ་སྒྲུབ་པ་ཆེན་པོ་གཉིས་ནི་འདྲེ་ཞིང་
འབྱུང་བ་ཡིན་ཏེ། དབང་བཞིའི་གནད་ཀྱིས་སོ། །དེའང་དབང་བསྐུར་གྱི་ལྷ་མདུན་གྱི་
ནམ་མཁར་སྤྱན་དྲངས་ཏེ། མཆོད་བསྟོད་གསོལ་བ་གདབ། དེ་ནས་དབང་བསྐུར་ནས་
བྱང་ཆུབ་ཀྱི་སེམས་ཀྱི་ཆུ་རྒྱུན་གྱིས་སྤྱི་གཙུག་གི་བར་དུ་གང་། རྡོ་རྗེ་སློབ་དཔོན་གྱི་
དབང་ཐོབ་པར་མོས། དེས་ལམ་བསྐྱེད་པའི་རིམ་པ་དབྱིབས་ལ་དབང་བས། བསྐྱེད་
རིམ་གྱི་མཐར་ཐུག་ནི། རྒྱན་ཆ་མཐའ་དག་གསལ་བ་ཡིན་པའི་ཕྱིར་གོ་ཆ་བཅིང་བ་སྟེ་
རྒྱན་དྲུག་གི་དག་པ་བསྒོམ་པ་དང་འབྲེལ། མགྲིན་པ་ཡན་ཆད་གང་བས་གསང་བའི་
དབང་ཐོབ་པར་མོས། དེས་ལམ་བདག་བྱིན་གྱིས་བརླབ་པའི་རིམ་པ་བསྒོམ་པ་ལ་
དབང་ལ། རང་བྱིན་རླབས་ཀྱི་མཐར་ཐུག་འཁོར་ལོ་བཞི་ལ་བསྟེན་པའི་ཙཎྜ་ལཱི་ཡིན་
པས། འཁོར་ལོ་བཞིའི་རྒྱས་གདབ་པ་རླུང་སེམས་ཀྱི་རྟེན་ཡིན་པས་དང་པོར་བསྒོམ།
སྙིང་ག་ཡན་ཆད་གང་། ཤེས་རབ་ཡེ་ཤེས་ཀྱི་དབང་ཐོབ་པར་མོས། དེས་ལམ་ཕྱག་རྒྱ་
བསྟེན་པ་ལ་དབང་ལ། ལྷན་སྐྱེས་ཉམས་སུ་མྱོང་བས་རྣམ་ཤེས་དྲུག་ཡུལ་དྲུག་ལ་ལྷུག་
པར་གཞག་པ་དང་། ལུས་ངག་ཡིད་གསུམ་ཞེན་པ་དང་བྲལ་བ་དང་འབྲེལ་ལ། དེའི་ཕྱི་
རྟགས་སུ་སྐྱེ་མཆེད་དྲུག་དང་སྐུ་གསུང་ཐུགས་བྱིན་གྱིས་བརླབས་པར་བསྒོམ། ལྟེ་བའི་
འཁོར་ལོ་ནས་གསང་གནས་ཀྱི་བར་དུ་གང་།
མཆོག་ཏུ་བདེ་ཆེན་བཞི་པ་ཐོབ་པར་
མོས། དེ་ནས་རིགས་ཀྱི་བདག་པོའི་རྒྱས་གདབ་པར་བྱ་སྟེ། དེ་དག་ལ་སྤྲུལ་པའི་སྐུར་
མོས་པར་བྱའོ། །དབང་དེ་ཐོབ་པས་ལམ་འཁོར་འདས་སྣང་བ་མི་དམིགས་ཤིང་བདེ་
སྟོང་མཆོག་དང་འབྲེལ་བས་རིགས་བདག་གི་མཐར་དཀྱིལ་འཁོར་གྱི་འཁོར་ལོ་བསྡུ་
བའམ། མ་བསྡུས་པར་གསལ་བཏབ་ལ་བསྡུ་བ་གང་རུང་བྱའོ། །དམ་པ་འདིས་ཡན
- 188 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
ལག་གསུམ་པ་གོ་ཆ་བཅིང་བ་ལ་སོགས་པ་ཆོས་བཞིས་བསྡུས་པ་ཡིན་ལ། སྒྲུབ་པ་ཆེན་
པོ་ནི་དབང་བཞི་ཡོངས་སུ་རྫོགས་པར་ཐོབ་པའོ།། །།
དེ་ལྟར་ལས་དང་པོ་པའི་རྟེན་གྱི་གང་ཟག་ལྷ་དྲོད་གཤེར་ལས་སྐྱེ་བ་དང་པོའི་
མངོན་པར་རྟོགས་པ་འདིའི་སྟེང་དུ་ཞི་གནས་ཀྱི་སེམས་གནས་པའི་ཐབས་དགུ་ལ་
བརྟེན་ནས་སེམས་ཟིན་པ་བརྟན་པར་བྱ་བ་ཡིན་ཏེ། དེ་ལའང་ཐོག་མར་རྟོགས་པ་
བསྐྱེད་པའི་ཕྱིར་བསྐྱེད་རྫོགས་གཉིས་ཀ་ལ་དག་པ་གསུམ་གསུམ་དུ་བསྡུས་པར་བཞེད་
དེ། དེ་ལ་བསྐྱེད་པའི་རིམ་པའི་དབང་དུ་བྱས་ན། ཡེ་ཤེས་ཀྱི་ཚོགས་གསག་པ་ནི་དེ
བཞིན་ཉིད་ཀྱི་དག་པ། བསྙེན་སྒྲུབ་རྣམ་པ་བཞིས་ལྷའི་རྣམ་པ་ཡོངས་སུ་རྫོགས་པ་ནི་
ལྷ་སོ་སོའི་དག་པ། ཞི་གནས་ཀྱི་རོའི་ཉམས་སུ་མྱོང་བ་རྒྱུད་ལ་སྐྱེས་པ་ནི་རང་གིས་
རིག་པའི་དག་པ་ཞེས་བྱའོ། །དེའང་ལྷའི་རྣམ་པ་ལ་སེམས་འཛིན་པའང་། གཙོ་བོ་ཡབ་
ལ་སེམས་གཟུང་བ་དང་། ཡུམ་ལ་སེམས་གཟུང་བ་དང་། ལྷ་དགུ་ལ་བློ་གནས་པ་དང་།
དཀྱིལ་འཁོར་ཁམས་གསུམ་དང་བཅས་པ་ལ་བློ་གནས་པར་འདོད་པའོ། །དེ་རེ་རེ་
ལའང་འཇུག་པའི་རིམ་པ་དང་། གནས་པའི་རིམ་པ་དང་། ལྡང་བའི་རིམ་པ་གསུམ་
གསུམ་དུ་བླ་མས་བཤད་པར་བྱའོ། །དེ་ལ་གནས་པའི་རིམ་པ་ལ་སེམས་གཟུང་བའི་
མན་ངག་དགུ་སྟེ། སེམས་འཇོག་པ་དང་། ཀུན་དུའམ་རྒྱུན་དུ་འཇོག་པ་དང་། ངེས་
པར་འཇོག་པའམ་བསླན་ཏེ་འཇོག་པ་དང་། ཉེ་བར་འཇོག་པ་དང་། དུལ་བར་བྱེད་པ་
དང་། ཞི་བར་བྱེད་པ་དང་། ཉེ་བར་ཞི་བར་བྱེད་པ་དང་།